Diari Oficial de la Generalitat Valenciana


Sumari del DOGV 6946, del 18-01-2013 (2012/11612)

Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 65 inscrit en el Registre de Cellers de la Denominació d'Origen Protegida Utiel-Requena.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6946

Data del DOGV
:   18-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2012/11081


Organisme emissor
:   Consell Regulador de la Denominació d'Origen Protegida Utiel-Requena

Tipus de document
:   Anunci

Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 65 inscrit en el Registre de Cellers de la Denominació d'Origen Protegida Utiel-Requena. [2012/11311]  
De conformitat amb allò que s'ha previngut en l'article 59.5 de la Llei 30/1992, del Règim Jurídic de les Administracions Públiques i del Procediment Administratiu Comú, en relació amb l'article 8.2 i 6.2.f del Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana, es notifica al celler Bodegas Gil Carrión, CB, l'acord adoptat pel Ple del Consell Regulador celebrat el passat dia 17 d'octubre de 2012, en el qual es va examinar la proposta de baixa en el Registre de Cellers en què figura esta societat inscrita, per a la qual cosa van ser tinguts en compte els següents:  
  
  
Fets  
  
1. Que el Ple d'este Consell Regulador d'11 de febrer de 2011 va acordar que el termini màxim per a la nova inscripció de tots els inscrits en el corresponent registre dels previstos en la normativa específica que regula les DOP Utiel-Requena concloïa el 30 de maig de 2011, la qual cosa va ser comunicat oportunament el 31 de març de 2011 a tots els cellers, sense que conste en data de hui que Bodegas Gil Carrión, CB, haja sol·licitat la nova inscripció, la seua renovació, ni conste tampoc que hagen mostrat interés per a fer-ho.  
2. Com a conseqüència d'això, i en compliment del que establix el reglament d'esta denominació d'origen protegida, el Ple del Consell Regulador celebrat el passat dia 17 d'octubre de 2012 va examinar la proposta de baixa en el registre de cellers de la DO del celler Bodegas Gil Carrión, CB, a sol·licitud del Servici de Certificació, i va decidir obrir el corresponent expedient administratiu, amb la concessió del termini de 15 dies hàbils perquè poguera realitzar les al·legacions que estimara oportunes i proposar els mitjans de prova que considerara imprescindibles; la qual cosa se li va comunicar a tots els efectes legals oportuns, amb les advertències legals que es van estimar procedents, en especial que podria acordar-se la baixa en el Registre, i sense que es realitzaren al·legacions de cap tipus.  
  
Consideracions jurídiques  
  
I. L'article 14.3 de l'Orde 2/2011, de 24 d'agost, de la Conselleria d'Agricultura Pesca Alimentació i Aigua, per la qual s'aprova el reglament i plec de condicions de la Denominació d'Origen Protegida Utiel-Requena i el seu Consell Regulador, que establix que totes les inscripcions en els diferents registres seran renovades en el termini i forma que determine el Consell Regulador.  
II. Per un altre costat l'article 15.2 del mateix text legal establix que l'associació a la denominació d'origen protegida és lliure i voluntària, i la seua adscripció comportarà el compliment de la normativa general vitivinícola per a figures de qualitat i l'específica d'esta denominació, podent causar baixa l'associat, per decisió del Ple, previ expedient obert a l'afecte, tramitat d'acord amb les prescripcions de la Llei 30/1992, de 26 de novembre, que incomplisca el que disposa l'orde de Conselleria ja citada, sent obligació de tots els associats, tal com establix l'article 17 de la mateixa orde de Conselleria 2/2011, el compliment dels acords adoptats pel Consell Regulador.  
  
III. A l'interessat li va ser degudament comunicada l'obligació de renovar les inscripcions en el Registre de Cellers en què figura; com d'altra banda, li va ser comunicada l'obertura d'un expedient administratiu per a tramitar la seua eventual baixa en el curs del qual haguera pogut sol·licitar el manteniment del registre i sotmetiment al procés d'auditoria als efectes d'acreditar que continuava reunint les condicions exigides per a estar d'alta en el registre abans citat. En cap moment l'interessat ha realitzat al·legacions ni mostrat interés a subjectar-se a les decisions del Consell Regulador, ni s'ha dirigit a este organisme des de llavors sol·licitant ser auditat o acreditant el compliment de tals requisits.  
Ateses les consideracions anteriors, el Ple d'esta corporació celebrat el passat dia 17 d'octubre de 2012 ha resolt procedir a la baixa de Bodegas Gil Carrión, CB, en el Registre de Cellers de la DO, en la qual figura inscrit amb el número 65, a tots els efectes legals i amb data d'efectes del dia en què l'acord ha sigut adoptat.  
La decisió que antecedix no és ferma en via administrativa i en contra pot interposar recurs d'alçada en el termini d'un mes davant de la Conselleria d'Agricultura, Pesca, Alimentació i Aigua, d'acord amb el que establix la Llei 30/1992, de Règim Jurídic de les Administracions Públiques i del Procediment Administratiu Comú. S'advertix finalment que la no interposició del recurs en el termini assenyalat convertirà este acord en ferm, la qual cosa es fa saber als efectes oportuns.  
  
  
Utiel, 11 de gener de 2013.- El president: José Luis Robredo Hernández.